Επανεξετασθείσα πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ για τον κινητο εξοπλισμο υπο πιεση

(υποβληθείσα από την Επιτροπή σύμφωνα με το άρθρο 189 Γ, στοιχείο δ) της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Στις 8 Ιανουαρίου 1997 η Επιτροπή υπέβαλε στο Συμβούλιο πρόταση σχετικά με τον μεταφορικό εξοπλισμό υπό πίεση (COM (96) 674 τελικό SYN 97/0011 (1)).

(1) ΕΕ C 95 της 24.3.1997, σελ. 2.

Στις 10 Ιουλίου 1997 (2) η Οικονομική και Κοινωνική Επιτροπή εξέδωσε ευνοϊκή γνώμη.

(2) ΕΕ C 296 της 26.9.1997, σελ. 6.

Στις 19 Φεβρουαρίου 1998 (3) το Ευρωπαϊκό Κοινοβούλιο διατύπωσε γνώμη επί της πρότασης σε πρώτη ανάγνωση.

(3) ΕΕ C 80 της 16.3.1998, σελ. 217.

Στις 12 Μαϊου 1998 η Επιτροπή υπέβαλε στο Συμβούλιο τροποποιημένη πρόταση (COM(1998)286 τελικό- SYN 97/0011 (4)).

(4) ΕΕ C 186 της 16.6.1998, σελ. 11.

Στις 10 Μαρτίου 1999 το Ευρωπαϊκό Κοινοβούλιο τροποποίησε την κοινή θέση για την πρόταση που προαναφέρθηκε την οποία εξέδωσε το Συμβούλιο στις 30 Νοεμβρίου 1998. (5)

(5) ΕΕ C 18 της 22.1.1999, σελ. 1.

Σύμφωνα με το άρθρο 189 Γ, στοιχείο δ) της συνθήκης ΕΚ, η Επιτροπή επανεξέτασε την πρόταση και ενσωμάτωσε σε αυτήν την τροπολογία 2, η οποία καθιερώνει την υποχρεωτική κοινοποίηση σε περίπτωση ακατάλληλης επισήμανσης.

Η Επιτροπή δεν ήταν σε θέση να αποδεχθεί τις υπόλοιπες τροπολογίες του Ευρωπαϊκού Κοινοβουλίου για τους εξής λόγους:

- Η τροπολογία 1 απορρίφθηκε διότι η επανεκτίμηση ενός ήδη υπάρχοντος δοχείου από εγκεκριμένο οργανισμό είναι μία μόνο από τις δυνατότητες* τα κράτη μέλη που πρόκειται να επιτρέψουν τη δυνατότητα αυτή είναι εκείνα που διαθέτουν ήδη μεγάλη πείρα στους εγκεκριμένους οργανισμούς και θα επιτρέψουν μόνον ορισμένους ειδικούς οργανισμούς για τις δραστηριότητες επανεκτίμησης* υπό τις περιστάσεις αυτές και λαμβανομένου υπόψη ότι ένας κοινοποιημένος οργανισμός έχει επανεκτιμήσει ήδη τη συμμόρφωση προς τον τύπο, δεν είναι αναγκαίοι οι απρόοπτοι έλεγχοι από κοινοποιημένο οργανισμό.

- Η τροπολογία 3 απορρίφθηκε διότι η έκθεση αυτή δεν είναι απαραίτητη καθόσον οι προσαρμογές στην τεχνική πρόοδο καθορίζονται από οδηγίες της Επιτροπής και δημοσιεύονται στην Επίσημη Εφημερίδα.

- Η τροπολογία 4 απορρίφθηκε διότι η τροπολογία αποτελεί επακόλουθο της τροπολογίας 1 που ήδη απορρίφθηκε.

Συνεπώς, το κείμενο της επανεξετασθείσας πρότασης της Επιτροπής έχει ως εξής:

Επανεξετασθείσα πρόταση ΟΔΗΓΙΑΣ ΤΟΥ ΣΥΜΒΟΥΛΙΟΥ για τον κινητό εξοπλισμό υπό πίεση (Κείμενο που ενδιαφέρει τον ΕΟΧ)

Κοινή Θέση // Επανεξετασθείσα πρόταση

(Τροπολογία 2)

Άρθρο 12

Με την επιφύλαξη του άρθρου 11, σε περίπτωση κατά την οποία κράτος μέλος διαπιστώσει ότι η επισήμανση της συμμόρφωσης η οποία περιγράφεται στο παράρτημα VII έχει τοποθετηθεί παρατύπως, ο ιδιοκτήτης, ο εγκατεστημένος στην Κοινότητα εντολοδόχος του, ο κάτοχος, ο κατασκευαστής ή ο εγκατεστημένος στην Κοινότητα εντολοδόχος του, υποχρεούται να καταστήσει τον κινητό εξοπλισμό υπό πίεση σύμφωνο προς τις διατάξεις που αφορούν την επισήμανση και να θέσει τέρμα στην παράβαση υπό τους όρους που επιβάλλει το κράτος μέλος.

Σε περίπτωση που εξακολουθεί να μην υπάρχει συμμόρφωση, το κράτος μέλος οφείλει να λάβει όλα τα κατάλληλα μέτρα, προκειμένου να περιοριστεί ή να απαγορευθεί ή διάθεση στην αγορά, η μεταφορά, ή η χρήση του εν λόγω εξοπλισμού ή προκειμένου να διασφαλισθεί η απόσυρσή του από την αγορά ή την κυκλοφορία, σύμφωνα με τη διαδικασία που ορίζεται στο άρθρο 11. // Με την επιφύλαξη του άρθρου 11, σε περίπτωση κατά την οποία κράτος μέλος διαπιστώσει ότι η επισήμανση της συμμόρφωσης η οποία περιγράφεται στο παράρτημα VII έχει τοποθετηθεί παρατύπως, ο ιδιοκτήτης, ο εγκατεστημένος στην Κοινότητα εντολοδόχος του, ο κάτοχος, ο κατασκευαστής ή ο εγκατεστημένος στην Κοινότητα εντολοδόχος του, υποχρεούται να καταστήσει τον κινητό εξοπλισμό υπό πίεση σύμφωνο προς τις διατάξεις που αφορούν την επισήμανση και να θέσει τέρμα στην παράβαση υπό τους όρους που επιβάλλει το κράτος μέλος.

Σε περίπτωση που εξακολουθεί να μην υπάρχει συμμόρφωση, το κράτος μέλος ενημερώνει αμέσως την Επιτροπή και λαμβάνει όλα τα κατάλληλα μέτρα, προκειμένου να περιοριστεί ή να απαγορευθεί ή διάθεση στην αγορά, η μεταφορά, ή η χρήση του εν λόγω εξοπλισμού ή προκειμένου να διασφαλισθεί η απόσυρσή του από την αγορά ή την κυκλοφορία, σύμφωνα με τη διαδικασία που ορίζεται στο άρθρο 11.